La platja de l'Auir i la Nord renoven les banderes blaves
04 maig 2023

## La platja de l'Auir i la Nord renoven les banderes blaves04 maig 2023Última actualització: 04 maig 2023

![](../gestion/img/b468e16f5eaadf22ac8011756a0ddfc714b0115e4eeea26958ea9074f4b52cbc.jpg)  
  

Aquest dijous s'han anunciat les platges i ports guardonats, Senderisme, Centres Blaus, Distincions Temàtiques i les Banderes Blaves per a embarcacions turístiques sostenibles a la Campanya 2023. ADEAC, organització responsable a Espanya de la seua concessió, compleix aquest any el 37é aniversari del reconeixement que s'atorga a les millors platges de l'Estat.  
  
En aquesta edició, la platja de l'Auir ha tornat a aconseguir el distintiu de bandera blava consolidant aquest reconeixement després que l'any passat ho aconseguís per primera vegada, mentre que la platja Nord consolida el seu lideratge convertint-se en una de les poques de tot Espanya (l'única a la província de València) que ha mantingut aquesta bandera durant les 37 edicions. Un distintiu suposa un símbol identificatiu d'una qualitat ambiental alta i uns bons serveis i seguretat per als usuaris.  
  
A més, Gandia també ha estat l'única destinació que ha rebut dues de les nou mencions especials que s'entreguen entre les més de 700 destinacions que opten a aquests exclusius reconeixements. Les mencions especials es lliuren als tres municipis amb Bandera Blava que fan més esforços en relació amb l'educació ambiental, els serveis de socorrisme i l'accessibilitat i l'atenció a persones en situació de discapacitat.  
El 2023 els jurats de cada Menció Especial han destacat la gran qualitat de les candidatures presentades, sent elegida Gandia per a aquest reconeixement en les categories de serveis de socorrisme i accessibilitat i atenció a persones en situació de discapacitat.  
  
Finalment, també s'ha atorgat el Centre Bandera Blava a l'Aula Natura de la Marjal.

[Twittear](https://twitter.com/share)